CELEX: 62007TA0238
Language: bg
Date: 2009-07-09 00:00:00
Title: Дело T-238/07: Решение на Първоинстанционния съд от 9 юли 2009 г. — Ristic и др./Комисия (Ветеринарно-санитарни изисквания — Защитни мерки — Решение 2007/362/ЕО — Жалба за отмяна — Липса на основание за постановяване на съдебно решение по същество — Иск за обезщетение — Принцип на пропорционалност — Принцип на защита на оправданите правни очаквания — Задължение за полагане на грижа — Право на собственост и право да се упражнява икономическа дейност)

29.8.2009   
            
            
               BG
            
            
               Официален вестник на Европейския съюз
            
            
               C 205/33
            
         Решение на Първоинстанционния съд от 9 юли 2009 г. — Ristic и др./Комисия
   (Дело T-238/07) (1)
   
   (Ветеринарно-санитарни изисквания - Защитни мерки - Решение 2007/362/ЕО - Жалба за отмяна - Липса на основание за постановяване на съдебно решение по същество - Иск за обезщетение - Принцип на пропорционалност - Принцип на защита на оправданите правни очаквания - Задължение за полагане на грижа - Право на собственост и право да се упражнява икономическа дейност)
   2009/C 205/60
   Език на производството: немски
   
      Страни
   
   
      Жалбоподатели: Ristic AG (Burgthann, Германия); Piratic Meeresfrüchte Import GmbH (Burgthann, Германия); Prime Catch Seafood GmbH (Burgthann, Германия) и Rainbow Export Processing, SA (представител: H. Schmidt, avocat)
   
      Ответник: Комисия на Европейските общности (представители: F. Erlbacher и A. Szmytkowska)
   
      Предмет
   
   От една страна, жалба за отмяна на Решение 2007/362/ЕО на Комисията от 16 май 2007 г. за изменение на Решение 2004/432/ЕО относно одобрението на плановете за мониторинг на остатъчни вещества, представени от трети страни съгласно Директива 96/23/ЕО на Съвета (ОВ L 138, стр. 18), и от друга страна, искане за обезщетение
   
      Диспозитив
   
   
               1)
            
            
               Липсва основание за постановяване на съдебно решение по същество по жалбата за отмяна.
            
         
               2)
            
            
               Отхвърля жалбата в останалата ѝ част.
            
         
               3)
            
            
               Осъжда Ristic AG, Piratic Meeresfrüchte Import GmbH, Prime Catch Seafood GmbH и Rainbow Export Processing, SA да заплатят съдебните разноски, включително и тези по обезпечителното производство.
            
         
      (1)  ОВ C 211, 8.9.2007 г.